stanford-oval/wikipedia huggingface dataset:
הוועד למען הפלאשים

הוועד למען הפלאשים שמם של מספר ארגונים שפעלו באירופה, ארץ ישראל וצפון אמריקה לפילנתרופיה למען ביתא ישראל.
כרזה של הוועד האמריקאי למגבית.
באירופה

איטליה - הוועד נוהל על ידי הרב שמואל צבי מרגליות ויותר מאוחר על ידי קרלו אלברטו ויטרבו.
גרמניה
בריטניה
בארץ ישראל

רבים מהפעילים הצטרפו והקימו בשנות ה-60 את "הוועד הישראלי למען יהודי אתיופיה" בראשותו של אריה טרטקובר.
בצפון אמריקה

הוועד האמריקאי למען הפלאשים (אנגלית: American Pro-Falasha Committee, בקיצור: APFC) היה ארגון שפעל למען חינוכם של ביתא ישראל. ועד זה תמך באופן כספי בפעילותו של הד"ר יעקב פייטלוביץ' למען ביתא ישראל. פעילות הארגון התבססה בעיקר על תרומות של יהדות ארצות הברית ויהדות קנדה.
הוועד הוקם ב-1922 בניו יורק ושנתיים לאחר מכן החל את פעילותו באתיופיה, הוועד הקים בתי ספר, בתי כנסת ותירגם ספרי קודש, מדע ותנ"ך לשפות של ביתא ישראל וכן פעל לשפר את תנאי מחייתה של הקהילה. בראש הוועד עמדו שלושה אישים מרכזים הרב ג'. מקס ויס ("J. Max Weis"), ד"ר נורמן סליט ("Norman Salit") וד"ר יעקב פייטלוביץ'.
פעילותו של הוועד נקלעה לעיתים קרובת בבעיות כספיות וכן בהתנכלויות של הממשל האתיופי והכיבוש האיטלקי באתיופיה. לאחר סיום מלחמת העולם השנייה, מלסה תכלה ניסה לעניין יהודי ארצות הברית בנושא, אך ללא הצלחה.
לאחר מותו של פייטלוביץ' בשנת 1955 פעילות הוועד הופסקה כליל עד שמייסדיה חזרו והפעילו אותה בשנת 1969.
ב-1974 הארגון התמזג יחד עם ארגון חברי ביתא ישראל כדי ליצור את האגודה האמריקאית למען יהודי אתיופיה.
הערות שוליים

↑  Mitchell G. Bard, From Tragedy to Triumph: The Politics Behind the Rescue of Ethiopian Jewry, 2002, ISBN 9780275970000, p. 42
דרקו פאנצ'ב

דרקו פאנצ'ב (במקדונית: Дарко Панчев, נולד ב-7 בספטמבר 1965 בסקופיה שביוגוסלביה, כיום מקדוניה) הוא כדורגלן עבר מקדוני ששיחק בעמדת החלוץ. פאנצ'ב נחשב בעיני רבים כגדול שחקני הכדורגל המקדונים בכל הזמנים, ואף זכה להיכלל כנציג מקדוניה הצפונית בפרסי היובל של אופ"א.
את עיקר הצלחתו קצר פאנצ'ב במועדון הכוכב האדום בלגרד, עמה זכה בגביע אירופה לאלופות בשנת 1991. לפאנצ'ב 27 הופעות ו-17 שערים במדי נבחרת יוגוסלביה, עמה השתתף במונדיאל 1990, ועוד שש הופעות ושער אחד במדי נבחרת מקדוניה הצפונית.
קריירה בינלאומית

פאנצ'ב החל לשחק בנבחרת יוגוסלביה בשנת 1984, והבקיע במדיה 17 שערים ב-27 הופעות. הטורניר הגדול היחיד בו השתתף היה מונדיאל 1990, בו הודחה יוגוסלביה ברבע הגמר לאחר הפסד בבעיטות הכרעה לנבחרת ארגנטינה. בשלב הבתים של מונדיאל 1990, הבקיע פאנצ'ב צמד בניצחון 4-1 על נבחרת איחוד האמירויות. פאנצ'ב הבקיע עשרה שערים במוקדמות יורו 1992 והיה למלך השערים של המוקדמות, אך נבחרתו הושעתה מהטורניר עצמו עקב המלחמה של יוגוסלביה בבוסניה. לאחר תחילת התפוררות הפדרציה היוגוסלבית למדינות שהרכיבו אותה, בחר פאנצ'ב לייצג את מקדוניה הצפונית, וערך שש הופעות במדי נבחרת מקדוניה הצפונית, בין השנים 1993 ו-1995, בהן הבקיע שער אחד.
חיים אישיים

לאחר הפרישה מכדורגל, החל פאנצ'ב לעבוד בהתאחדות הכדורגל המקדונית, ובשנת 2006 מונה כמנהל ספורטיבי בוארדאר סקופיה. בבעלותו של פאנצ'ב בית קפה בעיר סקופיה. פאנצ'ב נשוי לזמרת מאיה גרוז'דנובסקה, ולהם שתי בנות.
תארים

עם הכוכב האדום בלגרד:
אליפות ליגת העל היוגוסלבית (3): 1989/90, 1990/91, 1991/92
הגביע היוגוסלבי: 1989/90
גביע אירופה לאלופות: 1991
הגביע הביניבשתי: 1991
תארים אישיים:
מלך השערים של ליגת העל היוגוסלבית (4): 1983/84, 1989/90, 1990/91, 1991/92
מלך השערים של מוקדמות יורו 1992
נעל הזהב האירופית: 1991
פרסי היובל של אופ"א
כדור הזהב: מקום שני, 1991
הולסנפס

| הולסנפס |
| --- | --- |
 
תקופה
קרטיקון עליון 75–72 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: דרומאוזאוריים
סוג:: הולסנפס
מין:: Hulsanpes perlei
שם מדעי
 Hulsanpes ‏אוסמולסקה, 1982

הולסנפס (שם מדעי: Hulsanpes) הוא סוג של דינוזאור ממשפחת הדרומאוזאוריים אשר התקיים במשך הקרטיקון העליון של מונגוליה לפני 75 עד 72 מיליון שנה מזמננו.
מאפיינים

דינוזאור זה התגלה במחצבי מאובנים בתצורות ברון גויוט (אנ') שבמדבר גובי במונגוליה והוא תואר ב-1982 מממצא אחד של שלם לא מושלם, שכנראה השתייך לפרט צעיר, בידי החוקרת הפולנית הלצ'קה אוסמולסקה (אנ'). שם הדינוזאור ניתן מהמילה: "Khulsan pes" כלומר: "רגל בסיס הולצן (Khulsan)".
הממצאים שלו כללו שרידים של אחורי הגולגולת וכן שרידי עצמות מסרק וגפיים תחתונות בודדות שהארוכה שבהם הגיע לאורך 39 מ"מ. לא ברור כיצד חי אך ייתכן שדמיונו להלצ'קרפטור ומיקומם של גפיו הזכיר תנועה בדומה לאווזאים מודרניים ואולי הדינוזאור היה מותאם לצלילה מהירה במקווי מים. ככל הנראה הדינוזאור גם היה מכוסה נוצות.
הוא התקיים לאורך הנהרות הקדומים במונגוליה של הקמפן שלפני 75 עד 72 מיליון שנה מזמננו ואולי ניזון מדגים ויצורי מים דומים.
דרק רידל

| --- | --- |
אין תמונה חופשית
 לידה:  11 בינואר 1967 (בן 57) גלאזגו, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת סטרת'קלייד  האקדמיה למוזיקה ולאמנויות הדרמה של לונדון 
 מספר צאצאים:  2 
 פרופיל ב-IMDb
 
דרק רידל (באנגלית: Derek Riddell; נולד ב-11 בינואר 1967) הוא שחקן טלוויזיה סקוטי. הוא מוכר בעיקר מהופעתו בתפקיד ד"ר ג'יימי פטרסון בסדרת הטלוויזיה "לא מלאכיות" של ערוץ 4. עוד כיכב בתפקידי אורח בסדרות "דוקטור הו", "בטי", "עדות אילמת" ו"דרך ווטרלו".
ביוגרפיה

רידל נולד בגלאזגו, בנם של המורה והשחקנית לשעבר הופ רוס ושל הכדורגלן איאן רידל ששיחק בסנט מירן ובברוויק ריינג'רס. הוא סיים תואר במנהל עסקים באוניברסיטת סטרת'קלייד. אחר כך למד באקדמיה למוזיקה ולאמנויות הדרמה של לונדון וסיים את הלימודים ב-1990.
אחר שסיים את הלימודים בבית הספר למשחק לוהק רידל להפקה הסקוטית "Strathblair", וכיכב בסדרות טלוויזיה פופולריות אחדות כגון "טגארט", "חדר מיון" ו-"The Bill". הפריצה שלו הייתה כששיחק בסדרות זוכות השבחים של ערוץ 4 "מועדון הספר" ו"לא מלאכיות". בנוסף להופעותיו בטלוויזיה משחק רידל גם בהפקות תיאטרון.
חיים אישיים

בת זוגו של רידל היא השחקנית פרנסס קריגן, והם הורים לתאומים.
הערות שוליים

↑  "Dad is in different league". Sunday Mail. 13 במרץ 2005. נבדק ב-18 באפריל 2014. {{cite web}}:  (עזרה)
1 2  "Q & A: Derek Riddell". The Guardian. 18 במרץ 2006. {{cite news}}:  (עזרה)
↑  Peter and Alice casting update – West End Theatre
↑  "Ugly Betty star Derek Riddell: Role in drama Five Days drew on my experience as new dad". Daily Record. 25 בפברואר 2010. {{cite news}}:  (עזרה)
↑  "Shakespeare – Much Ado About Nothing – Derek Riddell as Don Reid". BBC.
↑  "Interview with Derek Riddell". BBC. 9 במרץ 2012. {{cite news}}:  (עזרה)
↑  "Eve Myles to star in new BBC One drama series, Frankie". bbc.co.uk. BBC. 6 בספטמבר 2012. נבדק ב-22 בנובמבר 2012. {{cite web}}:  (עזרה)
↑  "BBC One's second series of The Village and life moves into the 1920s". Deborah Goodman Publicity. 28 במרץ 2014. אורכב מ-המקור ב-2017-03-14. נבדק ב-13 ביוני 2014. {{cite web}}:  (עזרה)
| --- | --- |
בקרת זהויות :  LCCN: no2018046737  MusicBrainz: 9018ebf1-bfb2-4c00-aa7b-5be08b820688  VIAF: 6334152381791401950004   WorldCat (עם VIAF): 6334152381791401950004
דרק רדמונד

דרק אנתוני רדמונד (באנגלית: Derek Redmond; נולד ב-3 בספטמבר 1965) הוא אצן עבר בריטי. במהלך הקריירה שלו, החזיק בשיא הבריטי בריצת 400 מטר, וזכה במדליות זהב במירוץ שליחים 400×4 באליפות העולם ובאליפות אירופה.
באולימפיאדת ברצלונה רדמונד קרע את שרירי מיתר הברך בחצי הגמר של מרוץ ה-400 מטרים, אך המשיך את המסלול בצליעה ובהמשך בסיוע של אביו הצליח להשלים את המסלול תוך שהקהל קם ומריע לכבודו. על אף שרדמונד הודח מהמשך התחרות והוגדר כ"לא סיים" בשל הסיוע מאביו, התקרית זכורה בהיסטוריה האולימפית, ואף הייתה נושא לסרטון של הוועד האולימפי הבינלאומי תחת הכותרת "Celebrate Humanity" (בעברית: חגוג את האנושיות). היא אף שימשה בפרסומת לחברה ויזה כאילוסטרציה של הרוח האולימפית, והוצגה בפרסומת של נייק כ"אומץ" בשנת 2008.
חיים אישיים

דרק רדמונד נולד בבלצ'לי שבאנגליה למשפחת מהגרים ממערב הודו והתחנך בבית הספר רוד שבנורת'האמפטונשייר. כיום קיר בבית הספר נקרא על שמו. רדמונד הוא גם מעריץ של ניוקאסל יונייטד.
רדמונד התחתן עם השחיינית הבריטית האולימפית שרון דייוויס ב-1994 בנורת'המפטון. לזוג נולדו שני ילדים, אליוט אנתוני וגרייס אליזבת'. בשנת 2000, רדמונד ודייוויס התגרשו.
ב-26 באוגוסט 2011 התחתן רדמונד עם מריה ייטס. באוגוסט 2014, רדמונד היה לאחד מ-200 דמויות ציבוריות שחתמו על מכתב שפורסם בגרדיאן ובו הביעו התנגדות לעצמאות סקוטלנד. המכתב פורסם לקראת משאל העם על עצמאות סקוטלנד.
קריירה

רדמונד שבר לראשונה את השיא הבריטי בריצת 400 מטרים כשקבע שיא של 44.85 שניות ב-1985, הישג שנשבר על ידי רוג'ר בלאק, אך ב-1987 הצליח רדמונד לקבוע שיא חדש.
ב-1986, רדמונד היה לחבר בקבוצה הבריטית שזכתה במדליית זהב במרוץ 400×4 שליחים באליפות אירופה באתלטיקה. שנה מאוחר יותר היה רדמונד לחבר בצוות שזכה במדליית זהב במרוץ 400×4 שליחים באליפות העולם באתלטיקה.
ב-1991, במסגרת האליפות העולמית באתלטיקה, היה רדמונד חבר בקבוצה הבריטית שהצליחה להדהים את עולם האתלטיקה ולנצח את המשלחת האמריקאית במרוץ 400×4 שליחים. רדמונד היה השני שרץ בגמר, ויחד עם חבריו רוג'ר בלאק, ג'ון רג'יס וכריס אקבוסי הם קבעו את התוצאה השנייה הטובה בהיסטוריה של מרוץ השליחים 400×4.
פציעות פגעו באופן קבוע בקריירה של רדמונד. באולימפיאדת סיאול 1988, עזב את הסיבוב הפותח של 400 מטרים 90 שניות לפני המקצה שלו, בגלל פציעה בגיד אכילס. לפני אולימפיאדת ברצלונה עבר שמונה ניתוחים עקב פציעות.
קריירה > אולימפיאדת ברצלונה

רדמונד היה בכושר טוב לפני האולימפיאדה. הוא רשם את הזמן המהיר ביותר בסיבוב הראשון והמשיך לרבע הגמר. בחצי הגמר פתח טוב אבל כ-250 מטרים מהסיום קרע את שריר מיתר הברך, מה שגרם לו לעצור וליפול בכאב. נושאי אלונקה מיהרו אליו, אך רדמונד החליט שהוא רוצה לסיים את המרוץ. הוא החל לדשדש לקו הסיום, ועד מהרה הצטרף אליו אביו, ג'ים, שעבר את האבטחה ותמך בו. האב והבן השלימו את המסלול יחד, וכשחצו את קו הסיום קהל של 65 אלף צופים קם על רגליו והריע בעוצמה לדרק. עם זאת, כיוון שאביו עזר לו, דרק מוגדר רשמית כמי ש"לא סיים" את המסלול.
המאמץ האדיר של רדמונד לסיים את המסלול הפך בהמשך לנושא של אחד מסרטוני "Celebrate Humanity" (בעברית: חגוג את האנושיות) של הוועד האולימפי, שהכריז "כוח נמדד בקילוגרמים. מהירות נמדדת בשניות. אומץ? אי אפשר למדוד אומץ". בשנת 2008 הוצג רדמונד בסדרת הפרסומות "Go World" של ויזה לקידום האולימפיאדה. הפרסומת ציינה כי "הוא ואביו סיימו אחרונים בהחלט, אבל הוא ואביו סיימו".
ב-10 בינואר 2012 הוכרז שג'ים רדמונד יהיה אחד מנושאי הלפיד באולימפיאדת לונדון.
פרישתו מפעילות ספורטיבית

שנתיים לאחר אולימפיאדת ברצלונה, אמר לרדמונד מנתח כי הוא לעולם לא ירוץ שוב או ייצג את ארצו בספורט. עם זאת, לאחר שהשלים עם אובדן הקריירה באתלטיקה ובעידוד אביו החל להפנות את תשומת ליבו לכדורסל ואף שיחק כדורסל מקצועני בברמינגהאם בולטס.
רדמונד שימש בעבר כמנהל הפיתוח של ספרינטים ומשוכות לאתלטיקה בבריטניה. כמו כן הוא שימש כפרשן ביורוספורט והנחה תוכנית כדורסל ב-ITV. רדמונד גם השתתף במועדון מרוצי האופנועים Hottrax Motorsport. הקבוצה סיימה במקום השני באליפות Senior 1000 Tag Endurance לשנת 2009, בה שלושה חברי צוות השתתפו במרוץ שליחים במשך שבע שעות בשבעה מסלולים לאומיים ברחבי בריטניה.
רדמונד עורך בשנים האחרונות הרצאות בנושא מוטיבציה, בהשראת סיפור הזכייה במדליית הזהב והניסיון באולימפיאדת ברצלונה.
הערות שוליים

↑  "Derek Redmond - Personally Speaking Bureau". נבדק ב-8 בספטמבר 2017. {{cite web}}:  (עזרה)
↑  5-0: Newcastle give champs their biggest beating for 12 years; Man U couldn't make it up.. - Free Online Library, www.thefreelibrary.com
↑  GENIUS WHO TURNED GAME INTO AN ART. - Free Online Library, www.thefreelibrary.com
↑    Richard Eden, ‏Olympic swimmer Sharron Davies separates from her third husband, The Telegraph, 19 September 2009
↑  Guardian Staff, Celebrities' open letter to Scotland – full text and list of signatories, the Guardian, ‏7 באוגוסט 2014 (באנגלית)
↑  94: Derek and dad finish Olympic 400 together, ESPN.com, ‏25 במאי 2004 (באנגלית)
↑  Inspirational '92 Games dad to carry 2012 torch, ESPN.com, ‏10 בינואר 2012 (באנגלית)
↑  Career, derekredmond.com
| --- | --- |
בקרת זהויות :  World Athletics: 14351433
הוועד הפועל של הארגון לשחרור פלסטין

הוועד הפועל של הארגון לשחרור פלסטין הוא הגוף הביצועי העליון של הארגון לשחרור פלסטין (אש"ף), ופועל כממשלת מדינת פלסטין.
יושב ראש הוועד הפועל של אש"ף (המכונה לפעמים נשיא), עומד בראש הוועד הפועל. מאז מותו של יאסר ערפאת בנובמבר 2004, מכהן כיושב ראש הוועד מחמוד עבאס. הוועד הפועל מייצג את הארגון ברחבי העולם. הוא מייצג את העם הפלסטיני, מפקח על גופי אש"ף השונים, מבצע את המדיניות וההחלטות של המועצה הלאומית הפלסטינית ומטפל בסוגיות הפיננסיות של אש"ף. הוועד הפועל מקיים את פגישותיו בשטחים הפלסטיניים או בחו"ל.
חברי הוועד המנהל נושאים בתחומי אחריות מיוחדים, כגון ענייני צבא, חוץ, כספים ועניינים חברתיים, מה שהופך את תפקידם לדומה לזה של שרים בממשלה לאומית.
מלבד פונקציות אחרות, הוועד המנהל מעורב במינוי מועמדים למועצה הלאומית הפלסטינית, וכאשר הבחירות אינן מתאפשרות, הוועד הפועל רשאי למנות את חברי המועצה הלאומית הפלסטינית.
אחמד אל-שוקירי היה היו"ר הראשון של הוועד הפועל של אש"ף שנבחר על ידי המועצה הלאומית הפלסטינית ב-1964, וב-1967 הוחלף על ידי יחיא חמודה. בפברואר 1969 מונה יאסר ערפאת למנהיג אש"ף. הוא המשיך להיות המנהיג (לפעמים נקרא יו"ר, לפעמים נשיא) עד מותו בנובמבר 2004. שעות לאחר מותו של ערפאת יירש אותו בתפקיד מחמוד עבאס.
המניין להחלטות לגיטימיות הוא 12 מתוך 18 החברים, על פי האמנה הלאומית הפלסטינית, חוקת אש"ף.
חברים

הוועד הפועל מונה 15 חברים, הנבחרים על ידי המועצה הלאומית הפלסטינית, לעיתים קרובות כנציגי הפלגים החברים באש"ף. ראש הוועד הפועל הוא יושב ראש הארגון לשחרור פלסטין. מאז 2004 מכהן מתפקיד מחמוד עבאס.
ב-27 באוגוסט 2009, המועצה הלאומית הפלסטינית בחרה בשישה חברים חדשים לוועד הפועל, כדי להחליף חברים שמתו (בהם יאסר ערפאת) מאז ישיבת המליאה האחרונה של המועצה הלאומית הפלסטינית ב-1996. ההצבעה התקיימה באספה יוצאת דופן, בשל היעדר המניין הנדרש של המועצה הלאומית הפלסטינית. אחמד קריע, חנאן עשראווי, אחמד מג'דלאני, סאלח ראפת וחנא עמירה. כמה פלגים פלסטיניים, כולל חמאס והג'יהאד האיסלאמי, החרימו את פגישת המועצה הלאומית הפלסטינית. הם כינו את אש"ף בלתי חוקי ולא לגיטימי, מכיוון שהם ופלגים פלסטיניים אחרים לא היו מיוצגים בארגון, והיווה הפרה של הסכם קהיר הסכם מכה ומסמך האסירים, שחזה בו-זמנית בחירות למועצה הלאומית הפלסטינית והרשות הפלסטינית.
ב-24 באוגוסט 2015 עבאס התפטר מהוועד הפועל של אש"ף יחד עם עשרה חברים נוספים, אם כי התפטרותם כפופה לאישור המועצה הלאומית הפלסטינית. חברי הוועד המנהל שהודיעו על התפטרותם היו אמורים להמשיך לכהן בתפקידיהם עד לישיבת המועצה הלאומית הפלסטינית באפריל 2018.
חברים > חברים הוועד הנוכחיים

מחמוד עבאס (פת"ח)
חוסיין א-שייח' (פת"ח)
עזאם אל-אחמד (פת"ח)
זיאד אבו עמר (עצמאי)
פייסל ערנכי (חזית השחרור הערבית)
אחמד אבו חולי (עצמאי)
עדנאן אל-חוסייני (עצמאי)
רמזי חורי (פת"ח)
אחמד מג'דלאני (חזית המאבק העממי)
מוחמד מוסטפא (עצמאי)
רמזי רבאח (החזית הדמוקרטית לשחרור פלסטין)
סאלח ראפת (האיחוד הדמוקרטי הפלסטיני)
בסם סלחי (מפלגת העם הפלסטינית)
אחמד תמימי (עצמאי)
ואסל אבו יוסף (החזית לשחרור פלסטין)
עלי אבו זהרי (עצמאי)
ראו גם

המועצה המרכזית הפלסטינית
יושב ראש הארגון לשחרור פלסטין
הארגון לשחרור פלסטין
ממשלת הרשות הפלסטינית
הערות שוליים

1 2  Abbas confirms resignation from PLO Executive Committee (אורכב 10.09.2015 בארכיון Wayback Machine). The Middle East Monitor, 24 August 2015
↑  Sayigh, Yezid (1999). Armed Struggle and the Search for State: The Palestinian National Movement, 1949–1993 (illustrated ed.). Oxford University Press. p. 624. ISBN 9780198296430. 

"The Palestinian National Council also empowered the central council to form a government-in-exile when appropriate, and the executive committee to perform the functions of government until such time as a government-in-exile was established."
↑  Status of Palestine in the United Nations (אורכב 12.10.2015 בארכיון Wayback Machine). UNGA Resolution A/RES/67/19, 29-11-2012

"Taking into consideration that the Executive Committee of the Palestine Liberation Organization, in accordance with a decision by the Palestine National Council, is entrusted with the powers and responsibilities of the Provisional Government of the State of Palestine"
1 2 3  PLO vs. PA (אורכב 04.03.2016 בארכיון Wayback Machine). Passia, September 2014
↑  The PLO Executive Committee is to hold a meeting on issues related to the Middle East peace process here Saturday, Palestinian Permanent Delegate to the Cairo-based Arab League Mohamed Sobeih said today.(הקישור אינו פעיל, February 2019)

Palestinian President Abbas attends a PLO executive committee meeting in Ramallah (אורכב 29.06.2012 ב Archive.today)
↑  Abbas, Mahmud, p.2. Philip Mattar, Encyclopedia of the Palestinians. Infobase Publishing, 2005
1 2  Palestinian affairs. The Daily Middle East Reporter, 25 August 2009.
↑  אופק עיני‏, הקאמבק של אבו עלא: שב לתפקיד בכיר בפתח, באתר וואלה, 27 באוגוסט 2009
↑  PLO picks new leaders at landmark meeting. AFP, 27 August 2009.
↑  PLO holds poll amid criticism. Al Jazeera, 26 August 2009.
↑  PNC chair confirms controversial session postponed. Ma'an News Agency, 9 September 2015
הולצהאוזן

| --- | --- |
סמל הולצהאוזןסמל הולצהאוזן

 מדינה:  אוסטריה אוסטריה
 מחוז:  אוסטריה עילית אוסטריה עילית
 מחוז:  מחוז ולס
 שטח:  8 קמ"ר
 גובה:  329 מטרים
 אוכלוסייה:  ‏
  ‑ בעיירה:  995 (1 בינואר 2018)
 קואורדינטות:  48°13′23″N 14°05′56″E﻿ / ﻿48.223055555556°N 14.098888888889°E﻿ / 48.223055555556; 14.098888888889 
 אזור זמן:  UTC+1
 http://www.gemeinde-holzhausen.at
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריההולצהאוזן(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.הולצהאוזן(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגהולצהאוזן(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגהולצהאוזן  he tabBackground:;tabBorder:#aaa;defaultTab:0;
 
הולצהאוזן (בבווארית: Holzhausen) היא עיירה במחוז ולס שבמדינת אוסטריה עילית באוסטריה.
אוכלוסייה

| שנה | אוכלוסייה |
| --- | --- |
1991: 597
2001: 642
היפורתודוס

| היפורתודוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: היפורתודוס
שם מדעי
 Hyporthodus

היפורתודוס (שם מדעי: Hyporthodus) הוא סוג של דגי גרם ממשפחת הדקריים ומתת-משפחת הדקרים. בעבר מיני הסוג השתייכו לסוג הגדול דקר אך הופרדו.
זהו סוג הכולל מינים השוכנים בעיקר במערב האוקיינוס האטלנטי והאוקיינוס השקט. חלק ממינים אלה גדולים מאוד כמו היפורתודוס ניגריטוס שיכול להגיע לאורך 230 ס"מ ולמשקל 200 ק"ג.
הם נידוגים כדגי מאכל סביב המדינות בהם הם מצויים כשכמה מינים מצויים בסכנת הכחדה.
מינים

Hyporthodus acanthistius
היפורתודוס ארגסטולריוס (Hyporthodus ergastularius)
Hyporthodus exsul
Hyporthodus flavolimbatus
Hyporthodus haifensis
היפורתודוס מיסטקינוס (Hyporthodus mystacinus)
היפורתודוס ניגריטוס (Hyporthodus nigritus)
Hyporthodus niphobles
Hyporthodus niveatus
היפורתודוס אוקטופסכיאטוס (Hyporthodus octofasciatus)
Hyporthodus perplexus
Hyporthodus quernus
היפורתודוס ספטמפסכיאטוס (Hyporthodus septemfasciatus)
הוועד הפועל הציוני

המוסדות הציוניים
הוועד הפועל הציוני, 1935
הוועד הפועל הציוני הוא המוסד העליון של ההסתדרות הציונית העולמית.
תולדותיו

הוועד הפועל הוקם בעקבות החלטה על כך בקונגרס הציוני ה-11[דרוש מקור]. הוא מורכב מחברים שנבחרים בקונגרס הציוני ומנציגי הארגונים הציוניים ומונה 30-25 חברים. מטרתו העיקרית הייתה לשמש כגוף האחראי לביצוע החלטות הקונגרס הציוני ולהיות מופקד על ניהול התנועה הציונית. יש לו סמכויות של ענייני התקציב והכספים, בחירת ממלא מקום חבר נשיאות או חבר נשיאות מכל סיבה שהיא בתקופה שבין קונגרס לקונגרס.
הוועד הפועל הציוני התחלק בעבר לשני גופים: הוועד הפועל הגדול אשר היה מופקד על בניית החלטות, והוועד הפועל המצומצם אשר הופקד על הוצאתן לפועל.
הוועד הפועל הציוני מונה כ-187 חברים, הנבחרים על ידי הקונגרס הציוני העולמי על פי יחסי גודל הסיעה.
נשיאות הוועד

במושב הראשון של הוועד הפועל הציוני נקבעת הנשיאות. יושב ראש הוועד משמש גם כיו"ר הנשיאות. הנשיאות היא המוסד הגדול ביותר של הוועד והוא מונה כ-30 חברים, ללא היושב ראש. תפקידי הנשיאות הם:
לקבוע, תוך התייעצות עם ההנהלה, את מועד מושביו של הוועד הפועל, מקומם, אורך זמנם, ובמשותף עם ההנהלה גם את סדר-יומם
לנהל את מושבי הוועד הפועל הציוני
לייצג את הוועד הפועל כלפי פנים וחוץ
לבצע את הפעולות המוטלות עליה על ידי חוקי ההסתדרות הציונית העולמית
לדון ולהחליט בעניינים אשר נמסרו לה על ידי הקונגרס הציוני או הוועד הפועל
נקודות ציון בתולדות הוועד

בתחילת הדרך, ישיבות הוועד הפועל הציוני לא היו קבועות ולא תועדו כמות משתתפים בהן, החלטות ופרוטוקולים בסיסיים. ההוכחה הבולטת לכך הייתה בקיומן במקביל של שתי ישיבות הוועד הן בפריז והן בלונדון. הישיבה הרשמית הראשונה הייתה בלונדון ב-26 בפברואר 1919. ההחלטה המרכזית באותה ישיבה הייתה, כי יש צורך גדול לגייס חברים נוספים על מנת לשמור על נציגות יהודית בארץ ישראל של המפלגות "פועלי ציון" ו"המזרחי". כמו כן, הוחלט על ארגון מחדש של הארגון.
הישיבה החשובה הבאה התקיימה ב-1 ביולי 1919. והיא נקראת גם "ישיבת הוועד הפועל הגדול". נכח בה חיים ויצמן, מראשי הקונגרס הציוני. בישיבה זו הובא לדיון הסכם הפסקת האש בין מדינות ההסכמה לטורקיה. בהסכם זה הוזכר הקשר בין ארץ ישראל לעם היהודי ודובר על "זכותו ההיסטורית של העם היהודי על ארץ ישראל".
ישיבה חשובה נוספת התקיימה בלונדון שנה לאחר מכן, ביולי 1920. מטרת ישיבה זו היה לאחות ולתקן את כל הפגמים שהתגלו בהסתדרות הציונית, אך בפועל, במקום ליישר את ההדורים, היא רק חידדה את הניגודים בתנועה. סלע המחלוקת היה בין "הציונית האמריקאית" בראשות לואי ברנדייס ובין "הציונות האירופית" בראשות חיים ויצמן. הבדלי מנטליות, לשון ותרבות היו הרקע למחלוקות. בישיבה לא התקבלו החלטות בנושא זה, אך הקו של הוועד הפועל הציוני היה ברור. ויצמן נבחר לנשיאות ההסתדרות הציונית ונחום סוקולוב לנשיא ההנהלה הציונית.
מאורעות תרפ"א גרמו לוועד לקבל החלטות חשובות. בישיבה נוספת בפראג ביולי 1921, התקבלו החלטות על הקמת כוח מגן יהודי בארץ ישראל והגדרת חשיבות היחסים עם ערביי ישראל. מושב זה סימל את השינוי שחל בוועד הפועל הציוני, מתנועה אידאולוגית-פוליטית היא נהפכה להיות תנועה חברתית-תרבותית-מדינית.
בסופו של דבר, התפקיד המרכזי אותו נטל הוועד היה השגחה והכוונה של היישוב המתפתח בארץ ישראל.
יושבי ראש הוועד הפועל הציוני

| --- | --- |
תקופת כהונה: שם
הרב צבי פרץ חיות: 1921–1925
ליאו מוצקין: 1925–1933
מנחם מנדל אוסישקין: 1935–1941
ד"ר סטיבן וייז: 1946–1949
יוסף שפרינצק: 1949–1959
ברל לוקר: 1959–1961
יעקב צור: 1961–1968
אהוד אבריאל: 1968–1971
יצחק נבון: 1972–1978
יצחק פרץ: 1982-1978
יצחק חן[דרוש מקור]  ריצ'רד הירש: 1998-2006
הלנה גלזר: 2010-היום
לקריאה נוספת

תקנון הוועדה המתמדת לעייני תקציב וכספים של הוועד הפועל הציוני, ירושלים: ההסתדרות הציונית העולמית, 1984.
ג' יוגב ג. וי' פרוינדליך, הפרוטוקולים של הוועד הפועל הציוני, א-ב, תל אביב: הוצאת אוניברסיטת תל אביב, 1985.
ה' כהן, פרקים לתולדות הרעיון הציוני, חלק א, ורשה: הוצאת הוועד הפועל של "ברית הנוער" ומרכז "חלוץ" העולמי, 1929.
חתימת ההסכם בין ממשלת ישראל להסתדרות הציונית. משמאל: יו"ר הוועד הפועל הציוני ברל לוקר, מזכיר הממשלה זאב שרף (עומד), ראש הממשלה משה שרת
היפורתודוס ניגריטוס

| היפורתודוס ניגריטוס |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: היפורתודוס
מין:: היפורתודוס ניגריטוס
שם מדעי
 Hyporthodus nigritus ‏הולברוק, 1855
תחום תפוצה


היפורתודוס ניגריטוס (שם מדעי: Hyporthodus nigritus) הוא מין של דג גרם ממשפחת הדקריים ותת-משפחת הדקרים. הוא מצוי בטבע במערב האוקיינוס האטלנטי לחופי אמריקה בין מסצ'וסטס, מפרץ מקסיקו, הקריביים לרבות קובה וטרינידד ועד ריו דה ז'ניירו שבברזיל. לרוב הוא מצוי לאורך האוקיינוס הפתוח, ימים שונים ובשוניות אלמוגים. הוא יכול לצלול לעומק 50 עד 525 מטרים.
זהו דג טורף גדול שיכול להגיע לאורך 230 ס"מ ומשקל של 198 ק"ג, כשפרטים גדולים במיוחד מגיעים לגיל 50 שנה ויותר. צבעו שחור או אדום-חום כהה או אפור-אדמדם כהה -גוונים המתאימים להסוואה בעומקים בהם הוא חי. דג זה ניזון מדגים אחרים וחסרי חוליות ימיים כמו לובסטרים ולובסטרים קוצניים שהוא תופס בלסתותיו הגדולות. עקב גודלו יש לו מעט טורפים בטבע, הכוללים בעיקר כרישים גדולים ולווייתני שיניים.
דג זה מצוי בירידה עקב דיג מופרז לבשרו ולפי מנהל האוקיינוסים והאטמוספירה הלאומי ושירות הדיג הימי הלאומי של ארצות הברית נראה שהדג צריך להיות רשום בסכנת הכחדה, אך מאחר שאין מספיק מידע על הסכנה שלהם הם נחשבים רק כמין קרוב לסיכון לפי הרשימה האדומה של IUCN.
הערות שוליים

↑  היפורתודוס ניגריטוס באתר הרשימה האדומה של IUCN